cyanic-selkie/wikianc huggingface dataset:
อุทกภัยในประเทศไทย พ.ศ. 2554
ภาครัฐ
ปฏิบัติการเฝ้าตรวจและบรรเทาสาธารณภัยอุทกภัยแบบรวมศูนย์เริ่มขึ้นในกลางเดือนสิงหาคม นายกรัฐมนตรีที่เพิ่งดำรงตำแหน่ง ยิ่งลักษณ์ ชินวัตร เดินทางเยี่ยมจังหวัดที่ประสบอุทกภัยเริ่มตั้งแต่วันที่ 12 สิงหาคม และมอบหมายให้สมาชิกคณะรัฐมนตรีและสมาชิกรัฐสภาเยี่ยมราษฎรที่ได้รับผลกระทบ โดยสัญญาจะสนับสนุนองค์การบริหารส่วนท้องถิ่น ศูนย์สนับสนุนการอำนวยการบริหารสถานการณ์ อุทกภัย วาตภัย และดินโคลนถล่มถูกจัดตั้งขึ้นเมื่อวันที่ 20 สิงหาคม ภายใต้กำกับของกรมป้องกันและบรรเทาสาธารณภัย กระทรวงมหาดไทย เพื่อประสานงานความพยายามเตือนภัยและบรรเทาภัยพิบัติ รัฐบาลยังได้จัดสรรงบประมาณบรรเทาอุทกภัยเพิ่มเติมให้แก่จังหวัดที่ได้รับผลกระทบ นายกรัฐมนตรียังให้คำมั่นว่าจะลงทุนในโครงการป้องกันระยะยาว รวมทั้งการก่อสร้างคลองระบายน้ำ
กองทัพได้ระดมกำลังพลเพื่อกระจายความช่วยเหลือแก่ราษฎรที่ได้รับผลกระทบ กลุ่มและองค์การพลเรือนก็ได้มีส่วนเช่นกัน โดยอาสาสมัครช่วยกันจัดถุงยังชีพและส่งความช่วยเหลือไปยังบางพื้นที่ ศูนย์ปฏิบัติการช่วยเหลือผู้ประสบอุทกภัยได้ถูกจัดตั้งขึ้นที่ท่าอากาศยานดอนเมืองเพื่อประสานงานการส่งความช่วยเหลือ สนามกีฬาที่มหาวิทยาลัยธรรมศาสตร์ ศูนย์รังสิตใช้เป็นที่พักพิงแก่ผู้อพยพ ซึ่งส่วนใหญ่มาจากจังหวัดพระนครศรีอยุธยา อย่างไรก็ดี หลายคนในพื้นที่ประสบภัยไม่ยอมละทิ้งบ้านเรือนของตนด้วยกลัวว่าจะถูกปล้น ด้านตำรวจได้ตอบสนองประชาชนโดยตั้งศูนย์ปฏิบัติการปราบปรามอาชญากรรมขึ้นเพื่อปฏิบัติภารกิจพิเศษในการป้องกันอาชญากรรมในช่วงมีเหตุการณ์อุทกภัย ขณะที่หน่วยงานของรัฐได้จัดองค์กรพิเศษเช่น กรมประมงจัดหน่วยพิเศษเพื่อจับจระเข้ในนาม หน่วยปฏิบัติเฉพาะกิจผู้ประสบเหตุจระเข้หลุดรอดจากอุทกภัย และศูนย์ปฏิบัติการช่วยเหลือผู้ประสบภัยอุทกภัยเพื่อช่วยเหลือผู้ประสบอุทกภัย ตำรวจตระเวณชายแดนตั้ง ศูนย์ช่วยเหลือผู้ประสบภัยกองกำกับการตำรวจตระเวนชายแดน
ยิ่งลักษณ์ ชินวัตร นายกรัฐมนตรีได้จัดเรือหลายร้อยลำในแม่น้ำเจ้าพระยาเพื่อขับดันน้ำด้วยใบจักรเพื่อเพิ่มการไหลน้ำลงสู่ทะเล อันเป็นเทคนิคซึ่งทรงเสนอโดยพระบาทสมเด็จพระเจ้าอยู่หัวเพื่อช่วยเร่งการไหลของน้ำผ่านคลองลาดพร้าวที่แคบกว่ามาก ยิ่งลักษณ์ถูกวิพากษ์วิจารณ์ในเรื่องนี้โดยโฆษกพรรคประชาธิปัตย์ ชวนนท์ อินทรโกมาลย์สุต ผู้เรียกปฏิบัติการนี้ว่าเป็นการ "เสียเวลา" เพราะทะเลมีคลื่นสูงในขณะนั้น ด้านดร.สมิทธ ธรรมสโรช อดีตผู้ช่วยรัฐมนตรีประจำสำนักนายกรัฐมนตรี อดีตอธิบดีกรมอุตุนิยมวิทยาและประธานมูลนิธิสภาเตือนภัยพิบัติแห่งชาติ ยังวิพากษ์วิจารณ์ปฏิบัติการดังกล่าวเช่นกัน โดยอ้างว่า "การเร่งเรือกลางแม่น้ำเจ้าพระยาอันกว้างใหญ่นั้นเสียเปล่า เพราะมันจะขับดันเฉพาะน้ำบนพื้นผิวเท่านั้น"
สำนักงานตำรวจแห่งชาติได้จัดหน่วยปฏิบัติเฉพาะกิจศูนย์รักษาความปลอดภัยในชีวิตทรัพย์สิน และการจราจร กับศูนย์ช่วยเหลือผู้ประสบอุทกภัย สำนักงานตำรวจแห่งชาติ โดยให้ เพรียวพันธ์ ดามาพงศ์ผู้บัญชาการตำรวจแห่งชาติ เป็นผู้อำนวยการศูนย์ทั้งสองแห่งรวมทั้งจัดอบรมการขับเรือแก่ข้าราชตำรวจเพื่อจับโจรผู้ร้ายในสถานการณ์ปัจจุบัน และให้บริการจับสัตว์ดุร้ายรวมถึงการอพยพคนการแจกสิ่งของต่าง ๆ ในพื้นที่ ๆ ประสบปัญหาอุทกภัย
ภาคเอกชน
อุทกภัยในครั้งนี้มีหน่วยงานของเอกชนอาทิ ปูนซิเมนต์ไทยได้จัดรถเพื่อรับส่งประชาชนที่ประสบอุทกภัย เครือเจริญโภคภัณฑ์ได้จัดถุงยังชีพเพื่อช่วยเหลือประชาชน ขณะที่เซเว่น อีเลฟเว่นจัดอาหารเพื่อบริการประชาชนเช่นเดียวกัน
วันที่ 13 พฤศจิกายน พ.ศ. 2554 บริษัท สิงห์ชัย อุตสาหกรรม จำกัด และเจ้าหน้าที่เทศบาลจังหวัดสมุทรสาครได้ร่วมมือกันเพื่อจัดทำโครงการคลองประดิษฐ์ขึ้น ใช้เงินลงทุนกว่า 3 ล้านบาท
ต่างประเทศ
วันที่ 7 ตุลาคม พ.ศ. 2554 ฮิลลารี คลินตันได้แถลงผ่านทางเว็บไซต์กระทรวงต่างประเทศสหรัฐ แสดงความเสียใจและห่วงใยต่อเหตุการณ์น้ำท่วมที่เกิดขึ้นในหลายประเทศในภูมิภาคเอเชียตะวันออกเฉียงใต้ ในนามของประธานาธิบดีและประชาชนชาวสหรัฐ
วันที่ 16 ตุลาคม พ.ศ. 2554 เรือบรรทุกเครื่องบิน ยูเอสเอส จอร์จ วอชิงตัน (CVN-73) เช่นเดียวกับเรือแห่งกองทัพเรือสหรัฐอเมริกาอีกหลายลำถูกส่งมายังประเทศไทยเพื่อสนับสนุนปฏิบัติการบรรเทาสาธารณภัย แต่ไม่เป็นที่ทราบแน่ชัดว่ารัฐบาลไทยได้ร้องขอความช่วยเหลือจากกองทัพเรือสหรัฐอเมริกาไปยังรัฐบาลสหรัฐอเมริกาหรือไม่ จากท่าทีอันหลากหลายของรัฐบาลไทย จนถึงปัจจุบัน สหรัฐอเมริกายังไม่ได้รับการร้องขอความช่วยเหลืออย่างเป็นทางการ
วันที่ 9 พฤศจิกายน พ.ศ. 2554 กวาน มู เอกอัครราชทูตจีนประจำประเทศไทย มอบเครื่องสูบน้ำจำนวน 500 เครื่อง เรือติดรถยนต์ 685 ลำ ส่วนการสั่งซื้อเครื่องสูบน้ำเพิ่มเติมของรัฐบาลไทยนั้น เป็นการสั่งซื้อกับเอกชน ไม่ผ่านรัฐบาลจีน
สมเด็จพระราชาธิบดีฮัจญี ฮัสซานัล โบลเกียห์ มูอิซซัดดิน วัดเดาละห์ สุลต่านและสมเด็จพระราชาธิบดีแห่งประเทศบรูไน ทรงทราบข่าว จึงได้พระราชทานทรัพย์เป็นเงินจำนวน 100,000 ดอลลาร์สหรัฐ (หรือประมาณ 35,654,022.51 บาทไทย) โดยมี ดาโต๊ะ ดาพูกา ฮัจญี คามิส บิน ฮัจญี ทามิน เป็นตัวแทนมอบผ่านทาง สุรพงษ์ โตวิจักษณ์ชัยกุล เพื่อช่วยเหลือผู้ประสบภัยจากเหตุการณ์อุทกภัยในประเทศไทย พ.ศ. 2554
พ.ศ. 1824
พุทธศักราช 1824 ใกล้เคียงกับ
หนังสือพระวรสารฉบับตัดตอน
หนังสือพระวรสารฉบับตัดตอน (Evangeliarium พหูพจน์ Evangiliaria, Evangeliary) เป็นประเภทของวรรณกรรมคริสต์ศาสนา ที่มีเนื้อหาเฉพาะบางส่วนที่มาจากพระวรสารกฎบัตรสี่ฉบับของพันธสัญญาใหม่ที่สร้างขึ้นเพื่อใช้ในการอ่านระหว่างพิธีมิสซา ซึ่งแตกต่างจากหนังสือพระวรสารที่จะมีเนื้อหาของพระวรสารกฎบัตรทั้งสี่ฉบับโดยสมบูรณ์ โดยไม่มีอ้างอิงไปถึงวันที่ใช้ในการทำคริสต์ศาสนพิธี
โบลีเยอ-ซูร์-ดอร์ดอญ
โบลีเยอ-ซูร์-ดอร์ดอญ (Beaulieu-sur-Dordogne, ฟังเสียง) เป็นเมืองในจังหวัดกอแรซในแคว้นลีมูแซ็งในประเทศฝรั่งเศส ที่ตั้งอยู่ทางตอนกลางค่อนไปทางใต้ของฝรั่งเศส โบลีเยอ-ซูร์-ดอร์ดอญเป็นเมืองโบราณที่มีแอบบีแซ็ง-ปีแยร์แห่งโบลีเยอ-ซูร์-ดอร์ดอญ ตั้งเด่นริมสระอยู่ท้ายเมือง
เมทริกซ์ทแยงมุมรอง
หากกำหนดให้เมทริกซ์ เป็นเมทริกซ์จัตุรัสมิติ n×n เมทริกซ์ D จะเป็นเมทริกซ์ทแยงมุมรองก็ต่อเมื่อ สำหรับทุกค่าของ
ตัวอย่างเมทริกซ์ทแยงมุมรอง เช่น
ผลคูณของเมทริกซ์ทแยงมุมรองสองเมทริกซ์จะได้เมทริกซ์ทแยงมุมหลัก และผลคูณระหว่างเมทริกซ์ทแยงมุมรองกับเมทริกซ์ทแยงมุมหลัก หรือเมทริกซ์ทแยงมุมหลักกับเมทริกซ์ทแยงมุมรอง จะได้เมทริกซ์ทแยงมุมรอง
กบอเมริกันบูลฟร็อก
กบอเมริกันบูลฟร็อก (American bullfrog; ) เป็นสัตว์ครึ่งบกครึ่งน้ำชนิดหนึ่ง ในอันดับกบ (Anura) ในวงศ์กบนา (Ranidae)
เป็นกบขนาดกลางถึงขนาดใหญ่ โตเต็มที่มีน้ำหนักมากกว่า 1 กิโลกรัมขึ้นไป ตัวที่โตมีความยาวถึง 8 นิ้ว มีถิ่นกำเนิดในทวีปอเมริกาเหนือทางด้านตะวันออกของประเทศสหรัฐอเมริกา เรื่อยไปจนถึงตอนกลางของประเทศ ต่อมามีการนำไปเลี้ยงแพร่กระจายทางด้านตะวันตกของประเทศ
กบอเมริกันบูลฟร็อกเมื่อโตเต็มที่ด้านหลังมีสีเขียว ปนสีน้ำตาลเข้ม มีจุดประสีน้ำตาลทั่วตัว ส่วนหัวด้านหน้ามีสีเขียว ที่ขามีลายพาดขวาง แยกเพศได้โดยสังเกตจากลักษณะภายนอกคือ ตัวเมียมีวงหูเล็กกว่าตา ลำตัวมีสีอ่อนใต้คางมีสีขาวครีม ส่วนท้องอูมและมีขนาดใหญ่ ตัวผู้มีวงหูใหญ่กว่าตา ในช่วงฤดูสืบพันธุ์ลำตัวมีสีเข้มขึ้นและที่ใต้คางมีสีเหลือง หรือเหลืองปนเขียว ไม่มีถุงเสียง แต่มีกล่องเสียงทำให้สามารถส่งเสียงร้องดังคล้ายวัวได้ยินเป็นระยะไกลอันเป็นที่มาของชื่อ
เฮจิโมโนงาตาริเอมากิ
เฮจิโมโนงาตาริเอมากิ เป็นเอมาคิโมโนหรือเอมากิ (ม้วนกระดาษภาพวาดเล่าเรื่องราว) จากช่วงครึ่งหลังของคริสตศตวรรษที่ 13 ในยุคคามากูระของประวัติศาสตร์ญี่ปุ่น (ค.ศ. 1185–1333) เฮจิโมโนงาตาริเอมากิเป็นเอกสารตัวเขียนสีวิจิตรที่เล่าเหตุการณ์ของกบฏปีเฮจิ (ค.ศ. 1159–1160) ซึ่งเป็นความขัดแย้งระหว่างตระกูลไทระ กับตระกูลมินาโมโตะ กบฏปีเฮจิเป็นหนึ่งในต้นเหตุของความขัดแย้งในวงกว้างมากขึ้นซึ่งพัฒนากลายเป็นสงครามเก็มเป (ค.ศ. 1180–1185) ระหว่างคู่สงครามเดิม
ทั้งกวีและผู้อุปถัมภ์ของงานนี้นั้นไม่เป็นที่ทราบ และคาดการณ์ว่าผลงานนี้ใช้เวลาหลายทศวรรษในการผลิต ในปัจจุบันชุดภาพดั่งเดิมเหลืออยู่เพียงแค่ชุดภาพสามชุดกับเศษชิ้นส่วนของชุดภาพชุดที่สี่เท่านั้น ซึ่งอยู่ในการครอบครองของพิพิธภัณฑ์วิจิตรศิลป์ (บอสตัน) พิพิธภัณฑ์ศิลปะเซกาโดบุนโก และพิพิธภัณฑสถานแห่งชาติโตเกียว
สงครามกลางเมืองแย่งชิงความเป็นใหญ่ในญี่ปุ่นในปลายยุคเฮอัง จบลงด้วยชัยชนะของตระกูลมินาโมโตะในสงครามเก็มเป ซึ่งมีผลอย่างมากต่อประวัติศาสตร์ญี่ปุ่นต่อมา ตระกูลมินาโมโตะถูกวาดลงผลงานศิลปะมากมาย รวมถึงเฮจิโมโนงาตาริเอมากิซึ่งมีอิทธิพลอย่างมากกับขบวนการศิลปะจนถึงปัจจุบัน
ภาพวาดในงานนี้ถูกวาดตามลักษณะของภาพยามาโตะ ซึ่งมาความโดดเด่นทั้งในความพลิ้วไหวของเส้นและตัวละคร สีที่ฉูดฉาด รวมถึงลักษณะแรงกระตุ้นของตัวละครที่สมจริงตามแบบศิลปะยุคคามากูระ ความโหดร้าย ความป่าเถื่อน และการสังหารหมู่ถึงวาดออกมาโดยไม่มีการลดทอน ในภาพม้วนหลายม้วน ได้มีการประพันธ์ข้อความเป็นบทนำของภาพวาดเพื่อกระตุ้นความรู้สึกของความเป็นมหากาพย์โศกนาฏกรรม ตัวอย่างเช่นข้อความในม้วนภาพตอนเพลิงไหม้พระราชวังซันโจนั้นถูกศึกษาโดยนักประวัติศาสตร์ศิลปะอย่างลึกซึ้ง
คริสเตียน หวัง
หวัง หนานจุนช (王南钧; Wang Nanjun) หรือที่รู้จักกันในชือ่ คริสเตียน หวัง (Krystian Wang) เป็นนักร้อง นักแต่งเพลง นักเต้น และนายแบบชาวจีน เขามีชื่อเสียงในฐานะสมาชิกของวงป๊อประดับโลก นาวยูไนเต็ด ซึ่งเป็นตัวแทนของประเทศจีน แต่ขณะนี้อยู่ระหว่างช่วงพักวง เขาเป็นผู้เข้าแข่งขันในรายการ ยูธวิธยู 3  และเข้าร่วมรายการเรียลลิตี้ของจีนชื่อ ซุเปอร์บอย   เขากำลังเข้าร่วมในรายการเรียลลิตี้โชว์ของเกาหลีใต้ชื่อ บอยส์แพลนเน็ต
Pannonictis
Pannonictis เป็นสกุลที่สูญพันธุ์แล้วของวงศ์เพียงพอน ในตอนแรกเป็นที่ทราบว่าอยู่ในช่วงท้ายๆ ของสมัยไพลโอซีน และมีชีวิตรอดจนถึงจุดสิ้นสุดยุควิลลาฟรานเชียน มักเจออยู่ในแหล่งสะสม (deposit) ที่มีอายุระหว่าง 2.6–1.4 ล้านปีที่แล้ว สามารถพบซากของ Pannonictis ได้ทั่วทั้งยูเรเชีย ตั้งแต่คาบสมุทรไอบีเรียไปจนถึงตะวันออกของจีน
อนุกรมวิธาน
มีความสัมพันธ์ใกล้ชิดกับสกุลยุคก่อนประวัติศาสตร์อีกสกุลหนึ่ง คือ Enhydrictis สกุล Pannonictis มีสปีชีส์เท่าที่ทราบสามสปีชีส์ ได้แก่ P. pliocaenica, P. pachygnatha และ P. nestii อีกสปีชีส์ที่ชื่อ P. pilgrimi ไม่มีอยู่อีกต่อไป และเป็นไปได้มากว่าเป็นชื่อพ้องของ P. pliocaenica
ลักษณะ
Pannonictis อาจไม่ได้ใช้ชีวิตแบบอยู่ในน้ำส่วนส่วนใหญ่แบบนาก แต่เชื่อว่าอาศัยตามพื้นที่ริมลำน้ำ คล้ายตัวกริซัน ซึ่งเป็นลูกหลานตามสายวิวัฒนาการ
เพชรฟลอเรนไทน์
เพชรฟลอเรนไทน์ (Florentine Diamond) คือเพชรที่สาบสูญ มีต้นกำเนิดมาจากอินเดีย มีสีเหลืองอ่อนเหลือบเขียวจางๆ น้ำหนัก 137.27 กะรัต (27.454 กรัม) เพชรนี้ยังเป็นที่รู้จักอีกชื่อหนึ่งว่า เพชรทัสคานี ของแกรนด์ดยุคแห่งทัสคานี บ้างก็เรียกเพชรออสเตรีย และเพชรออสเตรียเหลือง
ประวัติตามจารึก
หลังจากจักรวรรดิออสเตรียล่มสลายลงหลังสงครามโลกครั้งที่หนึ่ง เชื้อพระวงศ์ออสเตรียนำเพชรนี้หลบหนีลี้ภัยไปอยู่ในสวิตเซอร์แลนด์ ราวปี ค.ศ. 1918 เพชรถูกขโมยไปโดยผู้ใกล้ชิดกับพระราชวงศ์ และนำไปยังอเมริกาใต้พร้อมกับอัญมณีประดับมงกุฎชิ้นอื่นๆ หลังจากนั้นก็มีข่าวลือว่าเพชรถูกนำเข้าไปยังสหรัฐอเมริกาในราวคริสต์ทศวรรษ 1920 และถูกตัดแบ่งขายไป
แหล่งข้อมูลอื่น
<!--The Florentine Diamond is a lost diamond of Indian origin. It is light yellow in colour with very slight green overtones. It is cut in the form of an irregular (although very intricate) nine-sided 126-facet double rose cut, with a weight of 137.27 carats (27.454 g). The stone is also known as the Tuscan, the Tuscany Diamond, the Grand Duke of Tuscany, the Austrian Diamond and the Austrian Yellow Diamond.
The stone's origins are disputed. Reportedly, it has been cut by Lodewyk van Berken for Charles the Bold, Duke of Burgundy.[1] Charles is said to have been wearing it when he fell in the Battle of Morat on June 22, 1476. A peasant or foot soldier found it on the Duke's person and sold it for a florin, thinking it was glass. The new owner Bartholomew May, a citizen of Bern, sold it to the Genoese, who sold it in turn to Ludovico Sforza. By way of the Fuggers it came into the Medici treasury at Florence. Pope Julius II is also named as one of its owners. Another version of the stone's early history is that the rough stone was acquired in the late 16th century from the King of Vijayanagar in southern India by the Portuguese Governor of Goa, Ludovico Castro, Count of Montesanto, after the king's defeat by Portuguese troops. The crystal was deposited with the Jesuits in Rome until, after lengthy negotiations, Ferdinando I de' Medici, Grand Duke of Tuscany succeeded in buying it from the Castro-Noronha family for 35,000 Portuguese scudi crocati. Duke Ferdinand's son, Cosimo II, finally entrusted his father's purchase to a cutter, Pompeo Studentoli, a Venetian working in Florence. The finished gem was delivered on October 10, 1615. An inventory drawn up on Cosimo's death confirms the acquisition of the rough diamond by Ferdinand and describes the gem as 'faceted on both sides and encircled by a diamond encrusted band'. [แก้ไข]2 Documented history
Documented history begins when Jean Baptiste Tavernier, the French jeweller and traveller, saw the stone among the possessions of Ferdinando II de' Medici, Grand Duke of Tuscany in 1657. It then passed into the hands of the Habsburgs when the last of the Medicis died through the marriage of Francis III Stephan of Lorraine to Empress Maria Theresa of Austria and was placed in the Habsburg Crown Jewels in the Hofburg in Vienna. At the time, it was valued at $750,000. After the fall of the Austrian Empire during World War I, the stone was taken by the Imperial Family into exile in Switzerland. The stone was stolen some time after 1918 by a person close to the family and taken to South America with other gems of the Crown Jewels. After this, it was rumoured that the diamond was brought into the United States in the 1920s and was recut and sold. --> <!--จำลองเซอร์โคเนียมลูกบาศก์นี้ถูกออกแบบและตัดโดย Scott Sucher Sucher กล่าวว่าเขาใช้ คณิตศาสตร์ในการค้นพบและการวัดมุมของด้านข้างของหินเพราะขาดข้อมูลเกี่ยวกับมัน มีเพียงภาพวาดหินและภาพถ่ายขาวดำไม่กี่ภาพของ Jean - Baptiste Tavernier เท่านั้นที่มีอยู่ (ก่อน 1921 เมื่อหินหายไป)
ภาพนี้ เป็นภาพจากหนังสือของ Jean Baptiste Tavernier "The Six Voyages of  Jean Baptiste Tavernier", พิมพ์ครั้งแรกในฝรั่งเศส ค.ศ. 1676 และแปลเป็นภาษาอังกฤษโดย Valentine Ball ในปี 1925 หนังสือแสดง Florentine ว่าเป็นหิน 9 ด้าน กุหลาบคู่หินตัดรูปโล่
เมื่อ เพชรสีเหลืองชั้นดีของครอบครัวเมดิซี่ หินอินเดียประวัติศาสตร์ที่จริงแล้วเป็นสีเหลืองอ่อนกับปนสีเขียวเล็กน้อยและล้าสมัย ผิดรูป มีเก้าด้าน หนึ่งด้าน มี 126 เหลี่ยมกุหลาบตัด มันหนัก 137.27 กะรัต
ตำนานรอบวันหินไกลย้อนกลับไปเป็นปี 1467 เมื่อ Charles Bold, ขุนนางแห่ง
Burgundy, กล่าวว่าเขาจะสวมใส่เมื่อเขารู้สึกเหมือนอยู่ในการรบ ชาวนา หรือทหารเดินเท้าพบมันในคนชั้นขุนนางและขายมัน และคิดว่ามันเป็นแก้วซึ่งหลังจากนั้นเมื่อมันมีการเปลี่ยนมือนับครั้งไม่ถ้วนเพื่อเงินจำนวนเล็กๆ พระสันตะปาปา Julius II ยังเป็นหนึ่งในเจ้าของมันอีกด้วย
ประวัติ Authentic เริ่มต้นขึ้นเมื่อ Tavernier, ฝรั่งเศสที่มีชื่อเสียงด้านเพชรและเป็นนักเดินทาง, เขาเห็นหินท่ากลางสมบัติของขุนนางชั้นผู้ใหญ่ของ Tuscany ในปี 1657 เมื่อเมดิซี่คนสุดท้ายตาย มันจึงตกทอดไปยัง กรุงเวียนนา ผ่านการแต่งงานของ Francis Stephan ของ Lorraine (ซึ่งต่อมากลายเป็นขุนนางชั้นผู้ใหญ่ของ Tuscany) เพื่อพระเจ้านาง Maria Theresa และถูกใช้ในมงกุฎเพชรของ Hapsburg ใน Hofburg, กรุงเวียนนา; ซึ่งมีมูลค่า $ 750,000
ภาพถ่ายสุดท้ายของ Florentine – เครื่องประดับหมวก ภาพนี้ถูกถ่ายอาจระหว่างปี 1870 และ 1900
หลังจากจักรวรรดิออสเตรียเสื่อมระหว่างสงครามโลกครั้งที่ 1, Florentine ถูกถ่ายโดย Imperial Family เข้าเนรเทศไปประเทศสวิสเซอร์แลนด์ ต่อมามันได้ถูกขโมยโดยบุคคลใกล้ชิดกับครอบครัวและนำไปอเมริกาใต้กับอัญมณีอื่น ๆ ของ Crown Jewels หลังจากนี้ก็ข่าวฉาวว่าโคตรเพชรถูกนำเข้าประเทศสหรัฐอเมริกาใน 1920 และถูกตัดแต่งและจำหน่าย บันทึกนั้นได้กล่าวว่า มันจะต้องถูกจดบันทึกกับเพชรอื่น ๆ "หายเพชรที่มีชื่อเสียง" ของโลก เจ้าหน้าที่ของKunsthistorisches พิพิธภัณฑ์ในกรุงเวียนนา ที่ที่ Florentine ถูกนำแสดงก่อนปี 1918 ในเครื่องประดับหมวกรัฐที่ สถาบันเทคโนโลยี Gemological ของอเมริกาในปี 1964 ซึ่งพวกเขามีความรู้ตำแหน่งปัจจุบันของหิน
Tuscany, the เพชรออสเตรียและ Brilliant ออสเตรียสีเหลือง
ที่มา : เพชร --มีชื่อเสียง, งานเด่นและไม่ซ้ำโดยจีไอเอ
รูปวาดของ Florentine จาก Max Bauer 1904 หนังสือพลอย ซ้ายและขวาเป็นหน้า Bauer และมุมมองด้านข้างของหิน ตรงกลางเป็นมุมมองด้านข้างที่แก้ไขให้ตรงกับด้านหน้าของ Bauer – บันทึกเกี่ยวกับเหลี่ยมพิเศษ รูปแบบของ briolette นี้เรียกว่าสองกุหลาบเนื่องจากหินมีเข็มขัด Briolettes เช่น Briolette ของอินเดีย ที่ล้อมรอบเมื่อมองจากปลายและมักจะมีรูเล็ก ๆ เจาะที่จุดที่ทำให้พวกเขาจะสวมใส่เป็นประเภทใหญ่จี้ - ลูกปัด สำหรับผมการออกแบบนี้ดูเหมือนว่าจะเป็นหนึ่งในที่ถูกต้องที่สุดด้วยรูปเพชรจริงเป็นรูป รีเล็กน้อย (น้อยเหมือนลูกแพร์และรูปร่างเหมือนโล่) ซึ่งปรากฏในภาพขาวดำ คุณจะทราบมีเหลี่ยมของเพชรมากที่ขึ้นไปสู่ศูนย์กลางของหินในขณะที่ Tavernier วาดภาพใบของมันด้วย ภาพขาวดำ แสดงแง่สามเหลี่ยม ณ มุม 4 นาฬิกาจากศูนย์กลางของหิน ที่ปรากฏเหลี่ยมดอกเลาอร่ามล้อมรอบมัน ผมเชื่อว่านี่คือหนึ่งในเหลี่ยมเพชรที่พิเศษวาดโดย Tavernier จากที่มีทั้งหมดเก้าชิ้น ณ มุม 01:30 นิกาจากศูนย์กลางที่เหลี่ยมที่เพิ่มมาปรากฏเป็นแสงสีเทาจางๆโดยรอบ
ใน หนังสือ Herbert Tillander ของเพชรตัดในประวัติศาสตร์เครื่องประดับปี 1381 - 1910 มีจำนวนของภาพวาดของ Florentine จากกว่าศตวรรษที่ผ่านมา Tavernier วาด (ที่ด้านบนของหน้านี้) ปรากฏ Bauer และ Cletscher วาด 189 เหลี่ยม และทรงอื่นๆด้วย ตรงข้างบนเป็นรูปวาดของ Tillander เป็นรูปร่างที่ถูกต้องและเหลี่ยม ของหินที่ฉันเห็นด้วยกับ มีทั้งหมด144 เหลี่ยม -- 81 บนมงกุฎและ 63 ที่กระโจม ด้านบนวาดด้านหลังของเพชรตรงกลางเป็นด้านหน้าและด้านล่างเป็นรุ่น symmetrized ศูนย์กลางด้านหน้าของอัญมณีที่จะถึงเหลี่ยมเพชรพลอย ขณะเดียวกันในพื้นที่กลับมีเพียงเก้าเหลี่ยมขั้นพื้นฐาน (Tavernier วาดมุมกลับของหิน) หินจะค่อนข้าง'เป๋' นี้ดูเหมือนว่าสมควรพิจารณาอัญมณีถูกตัด 1615 ครั้ง มันสมมาตรเป็นเพชรตัดต่อมาเช่น Regent หรือ Tiffany Yellow ตัวอย่างเช่น
หินถูกวางรูปทั้งด้านหน้าและด้านกลับของเหลี่ยมเพชร ไม่มากก็น้อยเหมือนกัน ตรงกลางด้านหน้ามีเหลี่ยม trihedral แต่พื้นที่ตรงที่กลับกันก็มีเก้าเหลี่ยมขั้นพื้นฐาน ทั้งสองด้านและด้านกลับมีสองเท่า มี 9 แถว แต่ละแถวมีเก้าเหลี่ยมในด้านหน้า และ 9 แถมของ 7 เหลี่ยมด้านกลับมี 144 เหลี่ยม แสดงผลรวมเป็นดาวเก้าแฉก
บุตร Duke Ferdiand ของ Grand Duke Cosimo II (ผู้ปกครองในปี 1609-1621) สุดท้ายได้รับมอบหมายจากการซื้อของบิดาเพื่อตัดราคา, Pompeo Studentoli, Venetian ทำงานใน Florence อัญมณีที่เสเสร็จแล้วได้ส่งมอบในวันที่ 10 ตุลาคม 1615 ภาพวาดขึ้นในชีวิตของ Cosimo ยืนยันการซื้อเพชรหยาบโดย Ferdinand และอธิบายอัญมณีเป็นเหลี่ยมเพชรพลอยทั้งสองด้านและล้อมรอบด้วยเพชรห่อหุ้มวง
ดร. Heinz Biehn ทำซ้ำแบบของจี้ซึ่งมี Florentine กับการอ่านคำอธิบายที่ว่า "Il Gran Diamante Serimo del Gran Duca di Toschana, Pesa 138 Carati" แม้จะมีการสอบสวนมากมายที่มาของภาพวาดนี้ยังคงคลุมเครือ น้ำหนักที่ถูกต้องและเหลี่ยมที่แน่นอน ระบุว่าอาจถูกดึงมาหลังสมัยนิยมในปี 1615 แบบร่างจะแตกต่างกันเล็กน้อยมากที่สุดเพราะศิลปินที่ต้องการแสดงความสมมาตรที่สมบูรณ์จึงพอใจ
Thomas Cletscher ต้องได้เห็นอัญมณีที่ดีใน Florence, ผลิตร่างเป็นที่รู้จักอย่างชัดเจนในราวปี 1625 : หรือไม่ก็ เหลี่ยมหรือเค้าร่างเป็นอย่างถูกต้องที่ระบุว่ามันอาจสำเร็จได้จากการจำ เหลี่ยมตรางกลางเป็นส่วนของเหลี่ยมเพชรพลอยที่ถูกต้องเป็นธรรม แต่ขั้นตอนโดยรอบที่เขาให้เห็นว่าเป็นเหมือนกับรูปแบบ ที่ไม่สามารถแก้ไข  Cletscher ยังให้น้ำหนักของหยาบและอัญมณีที่เสร็จแล้วว่าเป็น 170 และ 120 กะรัต, หรือไม่ก็ที่ซึ่งปรากฏอย่างถูกต้อง
บริษัท เรียกว่าพลอย Slueth ออกไปหาสิ่งที่เกิดขึ้นกับเพชรและทฤษฎีเบื้องต้นของพวกเขาที่ได้รับ การตัดแต่ง แต่เนื่องจากมีรูปร่างผิดปกติ Florentine ของอื่นใดนอกเหนือจากตัดรอบจะสร้างความสูญเสียรุนแรงแท้จริงของเพชรที่มีค่าน้ำหนัก พลอย Slueth ได้ถูกวิจัยและพบว่ามีเพียงเพชรแสงสีเหลืองสี่ชิ้นเท่านั้น ที่มีน้ำหนักกว่า 70 กะรัต ทันทีเพชร 3 ชิ้นนี้ มีกรอบเป็นไปได้เนื่องจากความจริงหนึ่งหรือสถานที่อื่นที่พวกเขาอยู่ใน Florentine เป็นหิน 137.27 กะรัต, แสงเพชรสีเหลือง 80 กะรัตที่ถูกประมูลในสวิสในปี 1981 อาจจะหายไป ผู้หญิงสนทนาในครอบครัวตั้งแต่หลังสงครามโลกครั้งที่ 2 (Florentine ถูกขโมยในปี 1918) เธอจำได้เป็นรูปร่างผิดปกติมาก่อนที่พ่อของเธอตัดแต่งอัญมณี  พระ เจ้า Ian บอลโฟร์, สหราชอาณาจักรกล่าวถึงประวัติศาสตร์เพชร และ De Beers มีการสนับสนุนทฤษฎีนักสืบพลอยที่เป็นของเพชร Florentine ทฤษฎียังมีปรากฏในสิ่งพิมพ์หลายที่ ปัจจุบันเพชรที่ไม่เป็นที่รู้จักกว่า 80 กะรัต แต่หลังจากบุคคลที่เกี่ยวข้องกับ Ian บอลโฟร์, ฉันได้รับความประทับใจ มันไม่ได้ลดลงจากสายตาสมบูรณ์-->
สะพานอกรยู
สะพานอกรยู [อก-รยู] (ฮันกึล: 옥류교, ฮันจา: 玉流橋) หรือ สะพานองนยู [อง-นยู] เป็น 1 ใน 6 ของสะพานข้ามแม่น้ำแทดงในกรุงเปียงยาง ประเทศเกาหลีเหนือ เริ่มสร้างตั้งแต่ ค.ศ. 1958 เปิดใช้งานเมื่อเดือนสิงหาคม ค.ศ. 1960 อยู่ระหว่างสะพานรังกราและสะพานแทดง เชื่อมต่อระหว่าง เขตชุง และ เขตแทดงกัง สถานที่สำคัญใกล้เคียงได้แก่ อกรยูวัน ร้านอาหารที่มีชื่อเสียง กับ หอคอยชูเช จุดชมวิว
โครงสร้าง
สะพานอกรยู ก่อสร้างด้วยวัสดุคอนกรีตอัดแรง ยาว 700 เมตร ยาว ช่วงละ 28.5 เมตร ถนนบนสะพานมีทั้งหมด 4 ช่องทางสำหรับรถยนต์
มหาวิทยาลัยแม่โจ้-แพร่ เฉลิมพระเกียรติ
มหาวิทยาลัยแม่โจ้-แพร่ เฉลิมพระเกียรติ เป็นสถานศึกษาในสังกัดมหาวิทยาลัยแม่โจ้ ก่อตั้งขึ้นในปี พ.ศ. 2542 ตั้งอยู่ที่ตำบลแม่ทราย อำเภอร้องกวาง จังหวัดแพร่ ในปีการศึกษา 2555 มีจำนวนนักศึกษาทั้งสิ้น 1,851 คน
ประวัติ
ปี พ.ศ. 2538 มหาวิทยาลัยแม่โจ้ ได้ดำเนินการขยายพื้นที่การศึกษาของมหาวิทยาลัยไปยังภูมิภาค ตามมติคณะรัฐมนตรีเมื่อวันที่ 20 มิถุนายน 2538 โดยให้มหาวิทยาลัย/สถาบัน 10 แห่ง ขยายวิทยาเขต/ขยายพื้นที่การสอนไปยังภูมิภาคในพื้นที่ 11 จังหวัด คือ จังหวัดหนองคาย พะเยา จันทบุรี แพร่ ตรัง ชุมพร สุราษฎร์ธานี สกลนคร กาญจนบุรี ราชบุรี และปราจีนบุรี ในครั้งนี้มหาวิทยาลัยแม่โจ้ได้เสนอโครงการจัดตั้งมหาวิทยาลัยแม่โจ้ - แพร่ เพื่อรับผิดชอบภาระหน้าที่ในการจัดการเรียนการสอนในระดับอุดมศึกษา โดยการกระจายโอกาสทางการศึกษาไปยังจังหวัดแพร่และจังหวัดใกล้เคียง
การก่อสร้างเพิ่มเติม
ต่อมาได้รับความเห็นชอบจากคณะกรรมการอำนวยการจัดงานฉลองสิริราชสมบัติครบ 50 ปี ให้เป็น โครงการเฉลิมพระเกียรติ ” ตามหนังสือที่ นร (สส) 1201/65 ลงวันที่ 21 ธันวาคม 2538 จึงเรียกโครงการนี้ว่า โครงการจัดตั้งมหาวิทยาลัยแม่โจ้ – แพร่ เฉลิมพระเกียรติ ” เป็นส่วนราชการหนึ่งสังกัดมหาวิทยาลัยแม่โจ้ ในแรกเริ่มการพัฒนามหาวิทยาลัยแม่โจ้ได้แต่งตั้งผู้บริหารทั้งภาครัฐ เอกชนและบุคคลที่มีชื่อเสียงในจังหวัดแพร่ เป็นคณะกรรมการบริการโครงการจัดตั้ง และระดมสมองในการดำเนินแผนงานแม่บทด้านวิชาการและว่าจ้างบริษัทเซาท์เทอร์นเอ็นจิเนียร์จำนวนเงิน 2.14 ล้านบาท ศึกษาและวางแผนแม่บททางกายภาพในปี พ.ศ. 2538 และเสนอต่อทบวงมหาวิทยาลัย แต่เนื่องจากภาวะผันผวนทางเศรษฐกิจ ทำให้ต้องมีการปรับแผนแม่บทให้มีความสอดคล้องกับนโยบายภาวะเศรษฐกิจของประเทศ และศักยภาพของมหาวิทยาลัยเองโดยให้มีการพัฒนาเป็นวิทยาเขตขนาดเล็ก แต่มีประสิทธิภาพในการบริหารจัดการการศึกษาระดับอุดมศึกษาให้เป็นเลิศทางวิชาการและเป็นศูนย์กลางของการแก้ปัญหาในท้องถิ่น เมื่อได้รับการเห็นชอบจากทบวงมหาวิทยาลัย จึงได้จัดตั้งมหาวิทยาลัยขึ้นในปี 2542 ในชื่อว่า มหาวิทยาลัยแม่โจ้-แพร่ เฉลิมพระเกียรติ (Maejo University Phrae Campus)
ที่ตั้ง
ตั้งอยู่เลขที่ 17 หมู่ 3 ถนนยันตรกิจโกศล ตำบลแม่ทราย อำเภอร้องกวาง จังหวัดแพร่ 54140 โทร 0 5464 8593-5
รูปขบวนลิ่ม
กระบวนทัพรูปลิ่ม คือการจัดกำลังพลเชิงยุทธวิธีที่มีรูปแบบคล้ายลิ่มหรือหัวหอก การจัดกระบวนทัพแบบนี้มีใช้ทั้งในกองทัพและตำรวจปราจลาจล
การใช้งานในกองทัพ
หลักการทำงานของกระบวนทัพรูปลิ่มคือการใช้ตำแหน่งหัวลิ่มแหวกแนวข้าศึกให้แตกออก แล้วใช้ทหารที่หนุนเข้ามาฉีกให้แนวแตกให้กว้างขึ้น แถวของกระบวนทัพที่หนุนเนื่องเข้ามานั้นทำให้ข้าศึกเกิดความสับสนเนื่องจากไม่รู้ว่าจะรับมือกับทหารนายไหนดีและเสียประสิทธิภาพในการรบเนื่องจากความสับสนในที่สุด
กระบวนทัพนี้มีประสิทธิภาพดีเยี่ยม โดยเฉพาะเมื่อใช้โดยทหารราบติดอาวุธหนักหุ้มเกราะเพื่อต่อต้านแนวรับแบบกระบวนทัพกำแพงโล่ที่ฝ่ายตั้งรับใช้โล่สร้างแนวกำแพงหนาแน่นไร้รอยแยก อย่างที่ใช้ในยุทธการแอสทิงส์ กระบวนทัพรูปลิ่มอาจจะใช้ตีรอยแตกของแนวรบข้าศึกแล้วเข้ากระหนาบจากด้านหลัง
ความสำเร็จของกระบวนทัพนี้อยู่ที่ความหนุนเนื่องและการเข้าแทรก ถ้าหัวกระบวนถูกสกัดเอาไว้ได้ ก็สามารถถูกฝ่ายตั้งรับเคลื่อนที่เข้าโอบทางปีกทั้งสองข้างได้โดยง่าย กระบวนทัพรูปลิ่มนี้ยังคงใช้กันมาจนปัจจุบัน โดยเฉพาะรถถังและหน่วยหุ้มเกราะอื่นๆ
การใช้งานในยุคโบราณและยุคกลาง
ในยุคโบราณนั้น กระบวนทัพรูปลิ่มถูกใช้โดยทั้งทหารราบและทหารม้า โดยทหารจะจัดกระบวนทัพให้เป้นรูปสามเหลี่ยมหรือสี่เหลี่ยมด้านไม่เท่า โดยมีด้านปลายแหลมเป็นผู้นำกระบวน ตามคำกล่าวอ้างของอาร์เรียนและแอสเซลปิโดตุส กระบวนทัพรูปลิ่มถูกใช้ครั้งแรกโดยชาวซายเทียนและชาวทราเชียนตามลำดับ กษัตริย์ฟิลิปที่สองแห่งมาเซโดเนียทรงรับเอากระบวนทัพนี้มาประยุคใช้เข้ากับทหารม้าแชมเปียนของพระองค์ การประยุกต์การบวนทัพนี้ทำให้สามารถที่จะซัดอาวุธยิงเข้าที่จุด ๆ เดียวเพื่อชดเชยความกว้างหน้ากระดานที่จำกัด ซึ่งนอกจากทำให้ประสิทธิภาพในการเข้าประจันบาณสูงขึ้นแล้ว ยังมีประสิทธิภาพในโจมตีด้วยอาวุธขว้างเช่นแหลนจาวีลีนและขวาน จากระยะไกลเพิ่มขึ้นอีกด้วย การนำกระบวนทัพรูปลิ่มมาประยุกต์ใช้กับทหารราบนั้น ฟอนทิอุสได้นำกระบวนทัพนี้มาทดลองใช้กับกองทัพโรมันในพิดนาเพื่อต่อต้านกษัตริย์เพอซิอุสมาเซโดเนีย กระบวนทัพนี้ถูกนำมาใช้อย่างได้ผลโดยกองทหารลีเจียนแห่งโรมัน ในการทัพหลาย ๆ การทัพบนเกาะบริเตน ตัวอย่างเช่นยุทธการ วอตลิง สตรีท เมื่อฝ่ายโรมันที่มีจำนวนน้อยกว่ามากใช้ในการพิชิตเผ่าไอซีนิโดยฝ่ายโรมันสามารถสังหารข้าศึกได้ประมาณแปดหมื่นในขณะที่ฝ่ายโรมมันเสียทหารเพียงสี่ร้อย
เซโซ แกรมมาติคัสได้บรรยายถึงกระบวนทัพรูปลิ่มที่ใช้โดยทหารราบเอาไว้อย่างสมบูรณ์แบบในงานของเขา "Gesta Danorum" โดยเขากล่าวว่ากระบวนทัพนี้ประกอบด้วยแถวหน้ากระดานสิบแถว แถวหน้าสุดมีทหารสองนายและเพิ่มขึ้นเรื่อย ๆ แถวลาสองนาย ดังนั้น กระบวนทัพรูปลิ่มของชาวไวกิ้งประกอบไปด้วยทหาร 110 นาย โดยแถวหน้าสุดมีทหารสองนายและแถวสุดท้ายยี่สิบนาย ตามความเชื่อของชาวไวกิ้ง โอดีนคือผู้คิดค้นกระบวนทัพนี้
จักรพรรดิแห่งไบแซนไทน์ นิเคฟอรอสที่สองทรงวิเคราะห์กระบวนทัพรูปลิ่มของทหารม้าคาตาแฟรตเอาไว้ในบทที่สามของพระราชนิพนธ์ของพระองค์ Praecepta Militaria โดยทรงระบุว่ากระบวนทัพรูปลิ่มควรจะใช้คาตาแฟรต 354 นาย และทหารม้าธนู 150 นายรวมเป็นทหาร 504 นาย โดยแถวแรกใช้ทหาร 20 นาย และเพิ่มจำนวนทหารแถวละสี่นาย โดยแถวที่สิบสองซึ่งเป็นแถวสุดท้ายจะมีทหาร 64 นาย ถ้าจำนวนทหารไม่พอ พระองค์ทรงระบุไว้ว่าให้ใช้ทหารมาคาตาแฟรต 304 นาย และทหารม้าธนู 80 นาย รวมทั้งหมดเป็น 384 นาย ในพระราชนิพนธ์บทถัดมา ทรงระบุพระบรมราชโองการเอาไว้ว่า จะต้องมีหน่วยทหารม้าสองหน่วยเพื่อคุ้มกันทางข้าง
กระบวนทัพรูปลิ่มที่บริเวณตรงกลางกระบวนไม่เต็มจนเป็นรูป Λ แทนที่จะเป็นรูป Δ นั้น เรียกว่ากระบวนทัพลิ่มกลวง
การใช้งานของตำรวจ
บางครั้งตำรวจปราจลาจลใช้กระบวนทัพรูปลิ่มเพื่อกา่รแหกงเข้าไปในฝูงผู้ชุมนุมที่แน่นหนาเพื่อจับกุมผู้นำหรือผุ้พูด หรือเพื่อสลายริ้วกระบวนผู้ชุมนุมออกเป็นส่วนๆ
วิชัย ศรีวัฒนประภา
วิชัย ศรีวัฒนประภา (สกุลเดิม: รักศรีอักษร; เกิด 5 มิถุนายน พ.ศ. 2501 – 27 ตุลาคม พ.ศ. 2561) เป็นนักธุรกิจชาวไทย เจ้าของธุรกิจร้านค้าปลอดภาษีอากรรายใหญ่ที่สุดในประเทศไทย  อดีตประธานกรรมการ กลุ่มบริษัทคิง เพาเวอร์  ซึ่งเริ่มดำเนินกิจการในปี พ.ศ. 2532 ในปี พ.ศ. 2560 นิตยสารฟอบส์ ได้จัดลำดับให้เขาเป็นมหาเศรษฐีที่มีทรัพย์สินมากที่สุดเป็นอันดับที่ 4 ของประเทศไทย โดยมีทรัพย์สินทั้งหมด 4,700 ล้านดอลลาร์ หรือราว 155,000 ล้านบาท ต่อมาในปี พ.ศ. 2561 ได้มีการเผยแพร่ทรัพย์สินที่ 5,200 ล้านดอลลาร์ หรือราว 171,000 ล้านบาท เป็นลำดับที่ 5 ของประเทศไทย นอกจากนี้ วิชัยเป็นอดีตประธานสโมสรฟุตบอลเลสเตอร์ซิตี ในประเทศอังกฤษ ตั้งแต่ปี พ.ศ. 2553 และสโมสรฟุตบอลเอาด์-เฮเฟอร์เลเลอเฟิน ในประเทศเบลเยียม
ประวัติ
วิชัย ศรีวัฒนประภา เกิดเมื่อวันที่ 5 มิถุนายน พ.ศ. 2501 ภูมิลำเนา ณ ที่จังหวัดพระนคร เป็นบุตรของนายวิวัฒน์ รักศรีอักษร (ชื่อเดิม: ซื้อ หลี่เม้ง, บิดา) กับนางประภาศร รักศรีอักษร (มารดา) ชีวิตครอบครัววิชัย ศรีวัฒนประภาได้ สมรสกับนางเอมอร ศรีวัฒนประภา (สกุลเดิมก่อนสมรส: บุญขันธ์) (สกุลหลังสมรส: รักศรีอักษร และได้เปลี่ยนมาใช้ ศรีวัฒนประภาจนถึงปัจจุบัน) มีบุตรและธิดารวมทั้งหมด 4 คน คือ นางสาววรมาศ ศรีวัฒนประภา (ชื่อเล่น: รัก) บุตรสาวคนโต, นายอภิเชษฐ์ ศรีวัฒนประภา (ชื่อเล่น: ต้อล), นางสาวอรุณรุ่ง ศรีวัฒนประภา (ชื่อเล่น: รุ่ง) และ นายอัยยวัฒน์ ศรีวัฒนประภา (ชื่อเล่น: ต๊อบ) บุตรชายคนเล็ก ซึ่งทำหน้าที่เป็นรองประธานสโมสรฟุตบอลเลสเตอร์ซิตี ซึ่งได้ขึ้นบริหารกิจการหลังจากวิชัยเสียชีวิตจากอุบัติเหตุในประเทศอังกฤษ ซึ่งวิชัยได้มอบสิทธิ์ในการบริหารโดยให้สมาชิกในครอบครัวร่วมกันลงมติ และมติเป็นเอกฉันท์ให้อัยยวัฒน์ดูแลกิจการในฐานะผู้นำโดยถือสัดส่วนร้อยละ 60 ของสัดส่วนทั้งหมดที่ครอบครัวถือหุ้นในกิจการกลุ่มธุรกิจ คิง เพาเวอร์
วิชัยมีความใกล้ชิดกับราชวงศ์อังกฤษผ่านความชื่นชอบกีฬาโปโล ในปี พ.ศ. 2548 เขากับเจ้าชายชาลส์ เจ้าชายแห่งเวลส์, เจ้าชายวิลเลียมแห่งเวลส์ และ อัลดองโฟ แคมเปียโซ (มือหนึ่งโปโลชาวอาร์เจนตินา) จัดทีมออกแข่งขันในรายการ จักรวรรดิคัพ ระหว่างทีมประเทศไทยกับทีมดูไบ ที่ริชมอนด์ในลอนดอน
ในปี พ.ศ. 2559 เขาได้ทุ่มงบกว่า 3,000 ล้านบาท ซื้อหุ้นบริษัท ไทยแอร์เอเชีย จำกัด
การทำงาน
และประสบการณ์ทำงานในนานาชาติ อาทิ ในปี พ.ศ. 2532–2534 กรรมการผู้จัดการ บริษัท ยูโรป้าปริ๊นซ์ จำกัด ดาวน์ทาวน์ ช็อป ฮ่องกง, กรรมการผู้จัดการ บริษัท ดาวน์ทาวน์ ดี.เอฟ.เอส.(ไทยแลนด์) จำกัด, กรรมการบริษัท ยูโรป้าปริ๊นซ์ (ประเทศไทย) จำกัด, ในปี พ.ศ. 2534–2544 ในฐานะประธานกรรมการ บริษัท ททท. (พนมเปญ) สินค้าปลอดอากร จำกัด และในปี พ.ศ. 2538–2541 ในฐานะประธานกรรมการ บริษัท คิง เพาเวอร์ ดิวตี้ ฟรี (มาเก๊า) จำกัด ไปพร้อมกับฐานะประธานกรรมการ บริษัท คิง เพาเวอร์ ดิวตี้ ฟรี (ซี.บี.โอ.) จำกัด, ฮ่องกง
คิง เพาเวอร์
วิชัยเป็นประธานกรรมการ กลุ่มบริษัทคิง เพาเวอร์ ซึ่งเป็นร้านค้าเพื่อจำหน่ายสินค้าปลอดภาษีอากร (ดิวตี้ ฟรี) ตั้งแต่ปี พ.ศ. 2532 จนถึงปี พ.ศ. 2561 ซึ่งปัจจุบันมีพนักงานกว่า 7,000 คน โดยในกลุ่มบริษัท คิง เพาเวอร์ ประกอบด้วยบริษัทรวมทั้งสิ้น 11 บริษัท
สถานะทางสังคม
เจ้าสัววิชัยมีสถานะและบทบาททางสังคมจำนวนมาก เช่น บทบาทที่สำคัญในแวดวงกีฬา โดยในช่วงปี พ.ศ. 2540–2541 ในฐานะกรรมการกรรมการฝ่ายเตรียมนักกีฬาขี่ม้าทีมชาติไทย และเป็นผู้จัดการทีมชาติไทย ในกีฬาขี่ม้าประเภทศิลปะการบังคับม้า และต่อมาในปี พ.ศ. 2541–2547 ดำรงตำแหน่งนายกสมาคมขี่ม้าโปโล หลังจากนั้นเป็น นายกสมาคมขี่ม้าโปโลแห่งประเทศไทย และประธานสโมสรฟุตบอลเลสเตอร์ซิตี โดยเข้าซื้อกิจการในปี พ.ศ. 2553 ซึ่งช่วงแรกถือหุ้นร้อยละ 51 ก่อนที่ในปีเดียวกันได้เข้าถือหุ้นเพิ่มทั้งหมด มูลค่าการซื้อขายทั้งหมดอยู่ที่ราว 40 ล้านปอนด์ และในปี พ.ศ. 2554 ก็ได้รับแต่งตั้งให้เป็นประธานสโมสรฯ อย่างเต็มตัว นอกจากนี้ เขายังดำรงตำแหน่งประธานกรรมการมูลนิธิ คิง เพาเวอร์ และยังบริจาคทรัพย์สินเพื่อสาธารณะประโยชน์และการกุศลเรื่อยมา เช่น การสนับสนุนโครงการ "ก้าวคนละก้าว" ของตูน บอดี้สแลม ยอด 53 ล้านบาท
ภายในประเทศ
วิชัยร่วมมอบเงินจำนวน 53,000,000 บาท เพื่อสมทบทุนมูลนิธิรามาธิบดี ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี โครงการสถาบันการแพทย์จักรีนฤบดินทร์ โดยมี ศาสตราจารย์นายแพทย์ปิยะมิตร ศรีธรา อาจารย์นายแพทย์ไพโรจน์ บุญคงชื่น และ รองศาสตราจารย์ ดร. พูลสุข เจนพาณิชย์ วิสุทธิพันธ์ เป็นผู้แทนรับมอบเงินสมทบทุน
ประวัติกับสโมสรฟุตบอลเลสเตอร์ซิตี
ด้วยจุดเริ่มต้นเป็นผู้สนับสนุนโฆษณาบนเสื้อนักฟุตบอล ก้าวสู่การเป็นเจ้าของสโมสร และแชมป์แชมเปี้ยนลีกกับทีมที่ก่อตั้งมายาวนานกว่า 132 ปีจนชนะลีกสูงสุด ทั้งหมดเริ่มต้นในปี ค.ศ. 2010/2011 โดยเข้าถือหุ้นสโมสรฟุตบอลเลสเตอร์ซิตี ร้อยละ 51 โดยขณะนั้น อัยยวัฒน์ ศรีวัฒนประภา อายุได้เพียง 25 ปี เท่านั้น และครอบครัวศรีวัฒนประภาได้ตัดสินใจซื้อหุ้นที่เหลือในปีเดียวกัน ต่อมาในฤดูกาลปี ค.ศ. 2013/2014 สโมสรฟุตบอลเลสเตอร์ซิตีได้คว้าแชมป์แชมเปียนชิพ และได้เลื่อนขั้นสู่พรีเมียร์ลีก มีรายงานว่า 7 สิงหาคม พ.ศ. 2559 นายวิชัยซื้อรถบีเอ็มดับเบิ้ลยู i8 ให้กับนักเตะทั้งหมด รวมมูลค่ากว่า 91 ล้านบาท หลังจากทีมคว้าแชมป์เป็นครั้งแรกในระดับพรีเมียร์ลีก หนึ่งในคำพูดที่กล่าวถึงวิชัยจากหนึ่งในสมาชิกของทีมที่ได้กล่าวไว้คือ แคสเปอร์ ชไมเคิล ที่กล่าวถึงวิชัยไว้ว่า "วิชัยให้ความหวัง และสอนให้ทุกคนรู้ว่าไม่มีคำว่าเป็นไปไม่ได้"
การเสียชีวิต
เมื่อวันที่ 27 ตุลาคม พ.ศ. 2561 เฮลิคอปเตอร์ของวิชัยตกนอกสนาม คิง เพาเวอร์ สเตเดียม หลังจากออกจากสนามได้ไม่นาน โดยเฮลิคอปเตอร์ได้เสียการทรงตัวแล้วตกกระแทกพื้นบริเวณลานจอดรถของสนาม คิง เพาเวอร์ สเตเดียม เมื่อเวลา 20.30 น. โดยทางสโมสรฟุตบอลเลสเตอร์ซิตี ได้ออกแถลงการณ์ยืนยันว่าเสียชีวิตในวันที่ 29 ตุลาคมของปีเดียวกัน และกลุ่มบริษัท คิง เพาเวอร์ แถลงการณ์การจากไปของวิชัย วันที่ 29 ตุลาคม พ.ศ. 2561  สิริอายุ 60 ปี โดยพิธีสวดอภิธรรม จัดขึ้นในวันที่ 3 พฤศจิกายน พ.ศ. 2561 โดยในวันที่ 1 พฤศจิกายน พ.ศ. 2561 พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าโปรดกระหม่อมให้พระราชทานโกศแปดเหลี่ยม ฉัตรเบญจาตั้งประดับ ปี่กลองชนะประโคมเวลาพระราชทานน้ำหลวงอาบศพ และพระพิธีธรรมสวดพระอภิธรรมเวลากลางคืน กำหนด 3 คืน ณ ศาลากวีนิรมิตร (กลางน้ำ) วัดเทพศิรินทราวาสราชวรวิหาร  ในวันที่ 4 พฤศจิกายน พ.ศ. 2561 สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เสด็จเป็นการส่วนพระองค์ ในพิธีพระพิธีธรรมสวดพระอภิธรรมศพนายวิชัย ศรีวัฒนประภา ประธานกรรมการบริษัทกลุ่มคิง เพาเวอร์ และประธานสโมสรเลสเตอร์ซิตี  วันที่ 3 พฤศจิกายน พ.ศ. 2561 สมาชิกทีมเลสเตอร์ซิตีทั้งทีม ได้เดินทางมาแสดงความอาลัยเป็นครั้งสุดท้าย โดยร่วมงานในวันที่ 4–5 พฤศจิกายน พ.ศ. 2561 หลังทีมเลสเตอร์ซิตีคว้าชัยชนะทีมฟุตบอลคาร์ดิฟฟ์ไปได้ 1-0 หลังจบเกม จอน รัดกิ้น ผู้อำนวยการสโมสรฟุตบอลเลสเตอร์ซิตี นำผู้บริหาร ทีมงาน สต๊าฟโค้ชและนักเตะ รวม 30 คน เดินทางทันทีเพื่อแสดงความเคารพเป็นครั้งสุดท้าย
พระราชทานเพลิงศพ
เมื่อวันที่ 21 มีนาคม พ.ศ. 2562 พระบาทสมเด็จพระวชิรเกล้าเจ้าอยู่หัวเสด็จพระราชดำเนินไปพระราชทานเพลิงศพนายวิชัย ศรีวัฒนประภา ณ เมรุหลวงหน้าพลับพลาอิศริยาภรณ์ วัดเทพศิรินทราวาส
อนุสาวรีย์วิชัย ศรีวัฒนประภา
เมื่อวันที่ 4 เมษายน พ.ศ. 2565 ได้มีพิธีเปิดอนุสาวรีย์วิชัย ศรีวัฒนประภา โดยในงานพิธีเปิดมีบุคคลสำคัญ อาทิ เบรนดัน ร็อดเจอส์ ผู้จัดการทีมคนปัจจุบัน พร้อมนักเตะเลสเตอร์ชุดแชมป์เอฟเอคัพ ปี 2564 และนักเตะชุดแชมป์พรีเมียร์ลีก ปี 2559 อดีตผู้จัดการทีม ผู้ที่เคยมีส่วนร่วมในการสร้างเกียรติคุณให้แก่สโมสร อาทิ ไนเจล เพียร์สัน, เกลาดีโอ รานีเอรี และ เคร็ก เชกสเปียร์ รวมถึงอดีตประธานสโมสร อดีตผู้เล่นที่มีชื่อเสียง เจ้าหน้าที่ที่ได้ร่วมงานกับสโมสรมากกว่า 25 ปี ตลอดจนหน่วยงานที่เกี่ยวข้องต่าง ๆ โดยรูปปั้นคุณวิชัย ศรีวัฒนประภา จะเปิดให้ชมที่หน้าสนามฟุตบอลของสโมสรฟุตบอลเลสเตอร์ซิตีในวันที่ 7 เมษายน พ.ศ. 2565
โพรเจสเทอเรกซ์
โพรเจสเทอเรกซ์ (Progesterex) คือชื่อของยาสำหรับใช้ข่มขืนซึ่งไม่มีอยู่จริง เป็นเพียงเรื่องแต่งขึ้น ข่าวลวงนี้เริ่มมีการเผยแพร่ทางอีเมลและอินเทอร์เน็ตตั้งแต่ปี พ.ศ. 2542 ยาชื่อนี้หรือยาที่มีคุณสมบัติเช่นนี้ไม่มีอยู่จริง เรื่องเล่าที่เกี่ยวข้องกันก็ไม่เคยมีหลักฐานว่าเกิดขึ้นจริง
เทศบาลตำบลปากนคร
ประวัติ
บ้านปากนครเดิมนั้น ตามประวัติศาสตร์ในสมัยโบราณ  ที่มีผู้บอกกล่าวเล่าตามความเป็นมานั้น เขาเรียกกันว่า “บ้านทับเคย” ประชากรส่วนใหญ่ในอดีตนั้นประกอบอาชีพประมง เช่น ยอปีก วางอวน ดักซั่ง ราวเบ็ด เป็นต้น  สาเหตุที่เรียกว่าบ้านทับเคยนั้น  ก็คือมีการนำเอาลูกกุ้งตัวเล็กที่จับมาผสมกับเกลือ  คนให้เข้ากันนำมาตากแดดให้แห้งแล้วนำมาบด  ซึ่งตามภาษาในสมัยโบราณจะเรียกว่า “เชเคย”  โดยการใช้ครกที่ทำด้วยไม้ขนาดใหญ่แล้วมีสาก ลักษณะคล้ายกับกระบอกใช้ตำหรือเชกุ้งตัวเล็กๆ  ที่ผสมไว้นั้นให้ละเอียด จึงเรียกว่าการ “เชเคย” ในสมัยต่อมาใช้เครื่องบด จึงเปลี่ยนมารียกว่า “บดเคย”  เมื่อมีประชากรเข้ามาอาศัยอยู่เพิ่มมากขึ้น  จึงตั้งเป็นหมู่บ้าน และใช้ชื่อว่า “บ้านปากน้ำปากนคร” ซึ่งตั้งอยู่บริเวณหมู่ที่ 1 ต.ปากนคร อ.เมือง จ.นครศรีธรรมราช จากเหตุการณ์ที่กล่าวมาข้างต้น จะเห็นได้ว่าลุ่มน้ำปากนครสายนี้ตลอดจนบ้านทับเคยหรือบ้านปากนคร มีความเป็นมาทางประวัติศาสตร์อันยาวนาน ที่พวกเราควรศึกษาเรียนรู้ถึงความเป็นมา  และต่อมาได้มีการปกครองแบบสภาท้องถิ่น เรียกว่า “สุขาภิบาลปากนคร” ต่อมาได้ยกฐานะเป็น “เทศบาลตำบลปากนคร” เมื่อวันที่ 25 พฤษภาคม 2542 ตามพระราชบัญญัติการเปลี่ยนแปลงฐานะสุขาภิบาลเป็นเทศบาล พ.ศ. 2542 ซึ่งประกาศในราชกิจจานุเบกษา ลงวันที่ 24 กุมภาพันธ์ 2542
สภาพทั่วไป
ลักษณะภูมิประเทศ สภาพพื้นที่ส่วนใหญ่ของเทศบาลตำบลปากนคร เป็นพื้นที่ราบลุ่มและป่าชายเลน มีคลองปากนครกั้นกลางระหว่างหมู่ที่ 1 ตำบลปากนคร กับหมู่ที่ 4 ตำบลท่าไร่ มีคลองเล็กๆ ระบายน้ำลงสู่คลองปากนครอีกหลายสายและพื้นที่บางส่วนติดกับทะเลอ่าวไทย สภาพพื้นที่ของเทศบาลตำบลปากนคร จะมีสภาพภูมิอากาศค่อนข้างร้อน ในระหว่างเดือน มกราคม – พฤษภาคม ซึ่งเป็นฤดูร้อน โดยมีอุณหภูมิเฉลี่ย 26 – 28 องศาเซลเซียส และมีฤดูฝนระหว่างเดือน กรกฎาคม – ธันวาคม ของทุกปี
อาณาเขตติดต่อ
เทศบาลตำบลปากนคร ตั้งอยู่ทางทิศตะวันออกขอตัวเมืองนครศรีธรรมราช
ชุมชน
เทศบาลตำบลปากนครประกอบด้วยชุมชน 13 ชุมชน
วัด
จำนวนวัดในเขตเทศบาลตำบลปากนคร มีทั้งหมด 2 วัด คือ
สุริยุปราคา 30 เมษายน พ.ศ. 2584
ภาพ
<BR>ภาพเคลื่อนไหวแนวเส้นทาง
ตึกซิงเกอร์
ตึกซิงเกอร์ (Singer Building) หรือซิงเกอร์ทาวเวอร์ ตั้งอยู่ที่ถนนลิเบอร์ตีและถนนบรอดเวย์ในเขตแมนแฮตตัน นครนิวยอร์ก เป็นอาคารสำนักงานสูง 47 ชั้น สร้างเสร็จใน ค.ศ. 1908 โดยเป็นสำนักงานใหญ่ของบริษัทซิงเกอร์ ซึ่งเป็นบริษัทผู้ผลิตจักรเย็บผ้า อาคารนี้ถูกรื้อถอนใน ค.ศ. 1968 ในปัจจุบันเป็นที่ตั้งของอาคารวันลิเบอร์ตีพลาซา
รายชื่ออิหม่ามใหญ่อัลอัซฮัร
ตำแหน่ง อิหม่ามใหญ่อัลอัซฮัร หรือ ชัยค์ แห่งมัสยิดอัลอัซฮัรมีสมาชิกมาจาก อุละมาอ์ นักวิชาการศาสนา ในประเทศอียิปต์ ตำแหน่งอิหม่ามใหญ่เป็นตำแหน่งที่สำคัญที่สุดในศาสนาอิสลาม และมักถือว่ามีอำนาจสูงสุดในนิติศาสตร์อิสลาม อิหม่ามใหญ่อัลอัซฮัรเป็นตำแหน่งศาสนาที่มีอำนาจสูงสุดในประเทศอียิปต์ ก่อนการก่อตั้งตำแหน่งภายใต้จักรวรรดิออตโตมัน ตำแหน่งนั้นมีชื่อเป็น มุชริฟ จากนั้นจึงเป็น นาศิร ในระหว่าง ค.ศ. 1860 ถึง 1864 มีนักวิชาการหลายคนที่ทำหน้าที่เป็นอิหม่ามใหญ่
อิหม่ามใหญ่บางคนดำรงตำแหน่งหลายสมัย ซึ่งจะใส่ในตารางแยก ปีในอ้างอิงต้นฉบับใช้ปฏิทินอิสลาม ทำให้การแปลงไปเป็นปีกริกอเรียนตามหลักฐานฝั่งตะวันตกอาจไม่ค่อยแม่นยำ
พระเจ้าตะนินกันเหว่
พระเจ้าทนินกันเว (တနင်္ဂနွေမင်း, ) เป็นพระมหากษัตริย์แห่งราชวงศ์ตองอูของพม่า ตั้งแต่ พ.ศ. 2257 ถึง พ.ศ. 2276 ในช่วงรัชสมัยของพระองค์ราชอาณาจักรไม่มีเสถียรภาพภายในและภายนอก พระองค์เผชิญหน้ากับการจลาจลโดยพระปิตุลาซึ่งเป็นเจ้าเมืองพุกาม ในทิศตะวันตกเฉียงเหนือมณีปุระขี่ม้าบุกเข้าไปในดินแดนของพม่าในช่วงต้นปี พ.ศ. 2267 การเดินทัพที่จะตอบโต้มณีปุระเมื่อเดือนพฤศจิกายน พ.ศ. 2267 ล้มเหลว ในภาคตะวันออกและภาคใต้ของล้านนา (เชียงใหม่) ที่อยู่ภายใต้การปกครองของพม่าตั้งแต่ พ.ศ. 2101 ก็แยกตัวเป็นอิสระสำเร็จในปี พ.ศ. 2260 พระเจ้าทนินกันเวพยายามที่จะยึดคืนภูมิภาคที่แยกตัวเป็นครั้งที่สองแต่ก็ทรงล้มเหลว โดย พ.ศ. 2275 ภาคใต้ของล้านนาเป็นอิสระ ส่วนทหารพม่าที่เชียงแสนในภาคเหนือของล้านนาก็ถูกคุมขัง เกิดจลาจลไปทั่วหุบเขาปิงรอบเมืองเชียงใหม่
ภาษาไต้หวัน
ภาษาไต้หวัน มักหมายถึง ภาษาฮกเกี้ยน (Taiwanese Hokkien) - ภาษาซึ่งใช้โดยราว ๆ ร้อยละเจ็ดสิบของประชากรในสาธารณรัฐจีน และอาจหมายถึง
เอ็ทมุนท์ ฮุสเซิร์ล
เอ็ทมุนท์ กุสทัฟ อัลเบร็ชท์ ฮุสเซิร์ล (Edmund Gustav Albrecht Husserl) เป็นนักปรัชญาชาวเยอรมันเชื้อสายออสเตรีย เขาเป็นผู้ก่อตั้งสำนักปรากฏการณ์วิทยา ทฤษฎีปรากฏการณ์วิทยาที่ฮุสเซิร์ลคิดขึ้นมาถือว่าเป็นจุดเปลี่ยนอย่างยิ่งใหญ่ที่แยกออกจากปฏิฐานนิยม (positivism), ธรรมชาตินิยม (naturalism) และวัตถุนิยม (materialism) อย่างสิ้นเชิง ฮุสเซิร์ลเห็นว่าแทนที่มนุษย์จะอธิบายบรรดาเหตุการณ์ต่าง ๆ ที่อุบัติขึ้นในโลกแห่งชีวิตของเราโดยอาศัยกฎเกณฑ์ทางคณิตศาสตร์ทั่วไป มนุษย์ควรจะพยายามทำความเข้าใจโครงสร้างความหมายของโลกแห่งชีวิตว่ามันประกอบขึ้นได้อย่างไร
โดยทฤษฎีปรากฏการณ์วิทยาของฮุสเซิร์ลนี้ การค้นหาความจริงที่ปรากฏอยู่โดยไม่มีการคาดการณ์ไว้ล่วงหน้า ผู้ศึกษาเป็นอิสระจากกรอบแนวคิดหรือทฤษฎี โดยให้บุคคลอธิบายเรื่องราวและประสบการณ์ต่าง ๆ ที่ตนเองประสบพบเจอโดยตัดอคติและตัดความเอนเอียงในเรื่องที่ศึกษา รวมทั้งขจัดความคิดเห็นของตนออกจากสิ่งที่ตนเองกำลังศึกษา (bracketing) เน้นที่จุดมุ่งหมาย (intentionality) และสาระสำคัญ (essences) ที่บุคคลนั้นรับรู้มา
อ้างอิง
18591938
สารตราพระสันตะปาปา
สารตราพระสันตะปาปา (Papal bull) เป็นเอกสารสิทธิ (Letters patent) หรือใบอนุญาตประเภทหนึ่งที่ออกโดยพระสันตะปาปา ในภาษาอังกฤษ “สารตราพระสันตะปาปา” เป็นคำที่มาจากคำว่า “Bulla” (ตราบุลลา) ที่ประทับห้อยติดกับเอกสารเพื่อให้ทราบว่าเป็นเอกสารแท้จากผู้ออก
สารตราพระสันตะปาปาใช้กันมาตั้งแต่คริสต์ศตวรรษที่ 6 แต่วลีนี้มิได้เริ่มใช้กันมาจนถึงกลางคริสต์ศตวรรษที่ 13 และใช้เฉพาะเป็นการภายในสำหรับกล่าวถึงระบบการเก็บเอกสารอย่างไม่เป็นทางการ คำนี้กลายมาใช้อย่างเป็นทางการในคริสต์ศตวรรษที่ 15 เมื่อสำนักงานหนึ่งของระบบการบริหารของพระสันตะปาปาได้รับชื่อว่า “Registrum bullarum” (สำนักงานลงทะเบียนพระบัญญัติ)
ในปัจจุบันสารตราจะออกก็ต่อเมื่อพระสันตะปาปากล่าวถึงพระองค์เองว่า “ผู้รับใช้ของบรรดาผู้รับใช้พระเป็นเจ้า” (Servus Servorum Dei) ตัวอย่างเช่นเมื่อสมเด็จพระสันตะปาปาเบเนดิกต์ที่ 16 ทรงออกสารตราพระองค์ก็ทรงเริ่มเอกสารโดยมีพระนามนำหน้าเป็น “เบเนดิกต์ บิชอป ผู้รับใช้ของบรรดาผู้รับใช้พระเป็นเจ้า” (Benedictus, Episcopus, Servus Servorum Dei)
รัฐอวัธ
รัฐอวัธ (อักษรโรมัน: Oudh หรือ Awadh, เป็นรัฐมหาราชาในภูมิภาคอวัธ ของอินเดียเหนือ กระทั่งถูกผนวกโดยอังกฤษในปี 1856
อวัธและรัฐอื่นในอินเดียร่วมกันก่อการกำเริบต่อการปกครององอังกฤษในปี 1858 เป็นหนึ่งในชุดการก่อการกำเริบท้าย ๆ ของกบฏใหญ่ปี 1857 กองกำลังของอวัธยังคงต่อสู้เรื่อยมาจนถึงปี 1859 ในการยุทธที่ปัจจุบันเรียกว่า ''ยุทธการอวัธ
หลังอวัธถูกผนวกรวมเข้ากับอังกฤษภายใต้หลักแลปส์ เข้ากับแคว้นเหนือตะวันตก
อำเภออัลญูบะฮ์
อัลญูบะฮ์ (الجوبة) เป็นอำเภอของเขตผู้ว่าการมะอ์ริบ ประเทศเยเมน ณ พ.ศ. 2546 อำเภอนี้มีประชากร 21,093 คน
บงกช เจริญธรรม
บงกช เจริญธรรม (ชื่อเล่น : ฟิล์ม) เป็นนักร้อง เริ่มเป็นที่รู้จักจากรายการเดอะวอยซ์ไทยแลนด์ ซีซั่นที่ 1 และมีชื่อเสียงมากขึ้นหลังจากที่ได้เข้าไปเป็นนักร้องในสังกัดของค่ายวีเรคคอร์ดส (WE Records) ในเครือจีเอ็มเอ็ม แกรมมี่ โดยถือว่าเป็นนักร้องหญิงคนแรกของค่ายอีกด้วย
ประวัติ
ฟิล์ม บงกช เกิดเมื่อวันที่ 18 กุมภาพันธ์ พ.ศ. 2528 จบการศึกษาระดับชั้นมัธยมศึกษาจากโรงเรียนเบญจมราชูทิศ จังหวัดจันทบุรี และระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย โดยระหว่างการศึกษาในมหาวิทยาลัย ฟิล์มได้มีโอกาสเข้าร่วมเป็นหนึ่งในนักร้องนำของ ชมรมดนตรีสากล สโมสรนิสิตจุฬาลงกรณ์มหาวิทยาลัย (CU Band)
ฟิล์มได้มีโอกาสร้องเพลงประกอบละคร ละครเวที และโฆษณามามากมายหลายเพลง แต่เริ่มเป็นที่รู้จักมากขึ้นจากรายการเดอะวอยซ์ไทยแลนด์ ซีซั่นที่ 1 โดยถูกเลือกให้อยู่ในทีมของโค้ชโจอี้ บอย ซึ่งฟิล์มสามารถทำผลงานได้ดีจนสามารถเข้าถึงรอบ Semi-Final จากกนั้นได้มีโอกาสร้องเพลงประกอบละครเรื่องพรพรหมอลเวง ร่วมกับวง Yes'sir Days ในเพลง อยากให้เธอได้ยินหัวใจ ซึ่งมีกระแสตอบรับที่ดีมาก ทำให้ฟิล์มได้เข้ามาเป็นนักร้องในสังกัดของค่ายวีเรคคอร์ดส (WE Records) โดยถือว่าเป็นนักร้องหญิงคนแรกของค่ายอีกด้วย และหลังจากนั้นก็ได้มีโอกาสร้องเพลงประกอบละครให้กับละครอีกหลายเรื่อง
ในปี พ.ศ. 2559 ฟิล์มได้ย้ายสังกัดมาอยู่กับ มีเรคคอร์ดส ค่ายเพลงในเครือ มิวสิกมูฟเอนเตอร์เทนเมนต์ ซึ่งบริหารโดยฟองเบียร์ ปฏิเวธ อุทัยเฉลิม
ไบลาทีเรีย
ไบลาทีเรีย (Bilateria) คือ สัตว์ที่มีสมมาตรด้านข้าง กล่าวคือมีด้านหน้า หลัง บน ล่าง ซ้ายและขวา ในทางตรงกันข้าม สัตว์ที่มีสมมาตรรัศมี เช่น แมงกะพรุน มีด้านบนและด้านล่าง แต่ไม่มีด้านหน้าและหลังที่แน่ชัด
ไบลาทีเรียเป็นกลุ่มใหญ่ของสัตว์ ประกอบด้วยไฟลัมส่วนใหญ่ที่ไม่ใช่ฟองน้ำ ไนดาเรีย พลาโคซัว และทีโนฟอรา ตัวอ่อนของไบลาทีเรียมีไทรโพลบลาสตี คือ มีเนื้อเยื่อคัพภะสามชั้น ได้แก่ เอนโดเดิร์ม เมโซเดิร์ม และเอ็กโทเดิร์ม สิ่งมีชีวิตเกือบทุกตัวที่มีสมมาตรไบลาทีเรีย ยกเว้นอิคีเนอเดอร์เมอเทอ เมื่อเข้าสู่ช่วงวัยโตเต็มที่จะมีลักษณะที่ใกล้เคียงสมมาตรรัศมี แต่เมื่อยังเป็นตัวอ่อนจะมีสมมาตรด้านข้าง
สัตว์สมมาตรด้านข้างยกเว้นบางไฟลัม (เช่น หนอนตัวแบน) มีทางเดินอาหารที่สมบูรณ์ และมีปากกับทวารหนักแยกออกจากกัน สัตว์ไบลาทีเรียบางตัวไม่มีช่องว่างระหว่างลำตัว
อนุกรมวิธาน
ไบลาทีเรียประกอบไปด้วยสองไฟลัมหลัก คือ ดิวเทอโรสโทเมีย ประกอบไปด้วย อิคีเนอเดอร์เมอเทอ เฮมิคอร์ดาตา สัตว์มีแกนสันหลัง และโพรโตสโทเมีย ประกอบด้วยที่เหลือส่วนใหญ่ เช่น สัตว์ขาปล้อง สัตว์พวกหนอนปล้อง มอลลัสกา หนอนตัวแบน
4 พฤษภาคม
วันที่ 4 พฤษภาคม เป็นวันที่ 124 ของปี (วันที่ 125 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 241 วันในปีนั้น
วงศ์ปลาผีเสื้อกลางคืน
เป็นปลาขนาดเล็กมีความยาวเพียงไม่กี่เซนติเมตร มีลักษณะ คือ มีลำตัวเป็นเกราะแข็ง ครีบหางมีเกราะรูปวงแหวนต่อกัน เป็นข้อ ๆ ปากยื่นยาวออกไป ลำตัวแบนลง ครีบหูมีขนาดใหญ่แผ่ออกด้านข้างคล้ายปีกของผีเสื้อ ครีบท้องมีก้านแข็งหนึ่งคู่ ที่เหลือเป็นก้านครีบอ่อนที่พัฒนาไปคล้ายขาเดิน อันเป็นที่มาของชื่อเรียก
เป็นปลาที่หากินบนพื้นน้ำเป็นหลัก อาหารได้แก่ สัตว์น้ำขนาดเล็กที่อาศัยอยู่ตามพื้นทะเล ที่เป็นทรายหรือกรวดปนทราย ตามแนวหญ้าทะเล และบริเวณที่มีสาหร่ายขึ้นอยู่มาก โดยมักพรางตัวให้เข้ากับพื้นทรายและออกหากินในเวลากลางคืน
การจำแนก
พบทั้งหมด 5 ชนิด 2 สกุล ได้แก่
พรรคปราการประชาธิปไตยแห่งชาติอินโดนีเซีย
พรรคปราการประชาธิปไตยแห่งชาติอินโดนีเซีย (Indonesian National Populist Fortress Party ภาษาอินโดนีเซีย: Partai Nasional Benteng Kerakyatan Indonesia) เป็นพรรคการเมืองในอินโดนีเซีย ผู้ก่อตั้งพรรคคือเอรอส ยารอต เป็นผู้ที่ไม่เป็นที่พอใจในพรรคประชาธิปไตยอินโดนีเซีย-การต่อสู้ เนื่องจากเขาถูกปฏิเสธในการลงสมัครเป็นหัวหน้าพรรคแข่งกับเมกาวตี ซูการ์โนปุตรี ในการประขุมพรรคเมื่อ พ.ศ. 2543 เอรอสจึงออกมาตั้งพรรคแห่งชาติบุงการ์โนโดยตั้งตามชื่ออดีตประธานาธิบดีซูการ์โนแต่ไม่ได้รับอนุญาตจึงเปลี่ยนมาใช้ชื่อพรรคแห่งชาติกระทิงเสรี ในการเลือกตั้ง พ.ศ. 2547 พรรคนี้ได้คะแนน 1.1% และได้ 1 ที่นั่ง ในการเลือกตั้ง พ.ศ. 2552 พรรคนี้ใช้ชื่อว่าพรรคปราการประชาธิปไตยแห่งชาติอินโดนีเซีย และได้คะแนนเพียง 0.45% ไม่ได้รับเลือกตั้ง
วิกฤติอู้ตั่น
วิกฤติอู้ตั่น (U Thant's Funeral Crisis หรือ U Thant Crisis; ဦးသန့် အရေးအခင်း) เป็นลำดับเหตุการณ์ของการประท้วงและการก่อการกำเริบในเดือนธันวาคม พ.ศ. 2517 โดยเป็นการตอบสนองต่อการที่รัฐบาลทหารพม่าปฏิเสธที่จะจัดงานศพระดับรัฐให้แก่อู้ตั่น อดีตเลขาธิการทั่วไปของสหประชาชาติคนที่ 3 รัฐบาลได้ประกาศกฎอัยการศึกและปราบปรามการประท้วงอย่างรุนแรง
ภูมิหลัง
อู้ตั่นซึ่งเป็นเพื่อนสนิทของอู้นุได้เป็นเลขาธิการทั่วไปของสหประชาชาติใน พ.ศ. 2504 ต่อมาใน พ.ศ. 2505 เนวี่นได้ก่อรัฐประหารล้มล้างรัฐบาลของอู้นุ ต่อมาใน พ.ศ. 2512 อู้นุซึ่งอยู่ระหว่างการลี้ภัยได้เรียกร้องให้ล้มล้างรัฐบาลของเนวี่นที่อาคารของสหประชาชาติในนิวยอร์ก การจัดการประท้วงครั้งนี้เป็นการดำเนินการของอู้นุในขณะที่อู้ตั่นเดินทางไปแอฟริกาในขณะนั้น อู้ตั่นได้ปรามอู้นุว่าทำไม่เหมาะสม แต่เนวี่นเห็นว่าอู้ตั่นเป็นพวกอู้นุ และถือว่าอู้ตั่นเป็นศัตรูของรัฐ อู้ตั่นได้เดินทางไปย่างกุ้งเพื่ออธิบายแต่เนวินไม่ให้พบ ทำให้อู้ตั่นมีปัญหาในการต่ออายุหนังสือเดินทาง
อู้ตั่นยังอยู่ในนิวยอร์กหลังจากที่เขาพ้นจากตำแหน่งเลขาธิการทั่วไปใน พ.ศ. 2514 จนกระทั่งเสียชีวิตเมื่อ 25 พฤศจิกายน พ.ศ. 2517 ด้วยโรคมะเร็งปอด เนวี่นไม่เคยให้อภัย เมื่อร่างของอู้ตั่นถูกนำกลับมายังย่างกุ้ง เนวี่นปฏิเสธที่จะให้เกียรติเป็นพิเศษใด ๆ ให้จัดแต่งานศพเท่านั้น ร่างของเขามาถึงในวันที่ 1 ธันวาคม พ.ศ. 2517 และนำไปยังไจกะซานเพื่อให้ประชาชนเข้าคารวะและมีแผนจะเผาที่จานดอในวันที่ 5 ธันวาคม
การประท้วง
ในวันที่จะเผา มีนักศึกษาจากหลายมหาวิทยาลัยเตรียมเช่ารถบัสมาร่วมงานแต่ถูกปฏิเสธเพราะรัฐบาลห้ามมาร่วมงาน นักศึกษาตัดสินใจเดินจากมหาวิทยาลัยย่างกุ้งไปยังไจกะซานเพื่อแสดงความเคารพต่ออู้ตั่นเป็นครั้งสุดท้าย โลงศพถูกยึดโดยนักศึกษาไปยังมหาวิทยาลัยย่างกุ้ง วางไว้บนเวทีและมีพระสงฆ์มาสวดมนต์ มีนักศึกษาจัดเวรยามเฝ้า มีนักศึกษากล่าวสุนทรพจน์ต่อต้านรัฐบาล
ในวันที่ 6 ธันวาคม นักศึกษาได้ส่งจดหมายไปยังรัฐบาล แสดงความจำนงต้องการให้มีการจัดงานศพระดับรัฐ และถ้าปฏิเสธ พวกเขาจะจัดเองในฐานะวีรบุรุษของชาติ พวกเขาเลือกสถานที่ที่เคยเป็นอาคารสหภาพนักศึกษาที่ถูกทำลายไปเมื่อ พ.ศ. 2505 เป็นที่ฝังศพ
ในวันที่ 7 ธันวาคม รัฐบาลปฏิเสธข้อเสนอ อู้ตั่นจะถูกฝังที่เชิงเจดีย์ชเวดากองโดยไม่มีงานศพระดับรัฐ ครอบครัวของอู้ตั่นต้องการงานศพแบบสาธารณะมากกว่างานศพระดับรัฐที่จัดโดยระบอบเผด็จการทหาร ในการประชุมระหว่างครอบครัวของอู้ตั่น ตัวแทนนักศึกษาและพระสงฆ์ เสียงส่วนใหญ่ยอมรับข้อเสนอของรัฐบาล
ในวันที่ 8 ธันวาคม โลงศพของอู้ตั่นได้วางไว้ที่บริเวณที่เป็นอาคารสหภาพนักศึกษาเป็นการชั่วคราว มีผู้เข้าร่วมคารวะศพอู้ตั่นเป็นจำนวนมาก ในที่สุด นักศึกษาหัวรุนแรงได้ยึดโลงศพอีกครั้งเพื่อฝังอู้ตั่นในบริเวณอาคารสหภาพนักศึกษา ทำให้โลงศพของอู้ตั่นยังอยู่ที่นั่นและมีธงสหประชาชาติคลุม ในคืนนั้น วิทยุของรัฐบาลได้ประกาศว่านักศึกษาละเมิดข้อตกลงและไม่ยอมรับความต้องการของครอบครัวอู้ตั่น จึงถือว่านักศึกษาทำผิดกฎหมาย และเข้ายึดครองพื้นที่ของมหาวิทยาลัย
การปะทะ
เช้าวันที่ 11 ธันวาคม ตำรวจและทหารบุกเข้าไปในมหาวิทยาลัย และฆ่านักศึกษาที่ไม่มีอาวุธและยึดโลงศพไป เกิดการก่อกำเริบในย่างกุ้ง ฝูงชนที่โกรธแค้นเข้าไปทำลายสถานีตำรวจและโรงภาพยนตร์ เกิดไฟไหม้และมีคนถูกฆ่า รัฐบาลประกาศใช้กฎอัยการศึกและปราบปรามฝูงชนอย่างรุนแรง
งานศพครั้งสุดท้าย
รัฐบาลได้ฝังศพอู้ตั่นไว้ที่สวนของฐานทัพใกล้กับพระเจดีย์ชเวดากอง
โครโมโซมคู่เหมือน
โครโมโซมคู่เหมือน (homologous chromosomes, homologs) คือคู่ของโครโมโซมที่เซลล์ได้รับมาจากฝั่งพ่อและฝั่งแม่และมาจับคู่กันในขั้นตอนการปฏิสนธิ มียีนเดียวกันในตำแหน่งเดียวกันของโครโมโซม ทำให้โครโมโซมคู่เหมือนนี้สามารถจับคู่กันได้พอดีก่อนที่จะแยกกันในกระบวนการแบ่งเซลล์แบบไมโอซิส
โครโมโซมคู่เหมือนมีตำแหน่งของยีนตรงกัน แต่ไม่ได้มีลำดับเบสเหมือนกันทุกประการ ถือเป็นผลผลิตจากการปฏิสนธิ และอาจถือเป็นภาวะปกติของเซลล์สิ่งมีชีวิต ต่างจากโครโมโซมคู่พี่น้องซึ่งเป็นการทำซ้ำโครโมโซมอันเดิม ด้วยกระบวนการการถ่ายแบบดีเอ็นเอเพื่อเตรียมแบ่งเซลล์แบบไมโทซิส ซึ่งมีลำดับเบสเหมือนกันทุกประการ
แอชตัน คุชเชอร์
คริสโตเฟอร์ แอชตัน คุชเชอร์ (เกิดวันที่ 7 กุมภาพันธ์ 1978) เป็นนักแสดงและโปรดิวเซอร์ชาวอเมริกันและรู้จักกันดีในสหรัฐฯในการเล่นเป็นไอเคิล เคลโซในละครโทรทัศน์เรื่อง "That '70s Show" เขาเป็นผู้สร้าง ผู้ผลิตพิเศษ และโฮสต์ของ MTV ช่วงโชว์คนดังในรายการ Punk'd เขายังมีชื่อเสียงมาจากบทในภาพยนตร์อย่างเช่น นายดุด รถตูอยู่ไหนหว่า คู่วิวาห์ หกคะเมนอลเวง เปลี่ยนตายไม่ให้ตาย และ วีรบุรุษพันธุ์อึดฝ่าทะเลเลือด
แลงคาเชอร์
แลงคาเชอร์ (ภาษาอังกฤษ: Lancashire) เป็นมณฑลในอังกฤษในสหราชอาณาจักร ตั้งอยู่ทางตะวันตกเฉียงเหนือของสหราชอาณาจักร ด้านตะวันตกติดกับทะเลไอริช ชื่อของมณฑลมาจากชื่อเมืองแลงคาสเตอร์ หรือบางที่เรียกว่า “เคานตีแห่งแลงคาสเตอร์” และถือว่าเป็นเมืองศูนย์กลางการปกครอง แลงคาเชอร์เรียกสั้นๆ ว่า “Lancs” แลงคาเชอร์มีประชาชนรวมทั้งสิ้นประมาณ 1,451,500 คน ในเนื้อที่ 3,079 ตารางกิโลเมตร ผู้ที่อาศัยอยู่ในแลงคาเชอร์เรียกว่า “แลงคาเตรียน”
แอชตัน คุชเชอร์
ชีวิตช่วงต้น
แอชตันเกิดในซีดาร์แรปิด ไอโอวา เป็นลูกของคนทำงานโรงงานไดแอนและแลร์รี่ คุชเชอร์ เขามีน้องสาวชื่อทราวซ่าและแฝดคนละฝา ไมเคิลผู้ที่มีอาการ cerebral palsy ไมเคิลต้องผ่านการพ่าตัดการเปลี่ยนอวัยวะหัวใจในเหตุฉุกเฉิน ที่เป็นเหตุอันเนื่องมาจากไวรัสหัวใจ ไวรัสที่เข้าไปในร่างกายมนุษย์แล้วทำให้กล้ามเนื้อหัวใจอ่อนแอลง คุชเชอร์เรียนที่วอลชิงตัน ไฮสกูลในซีดาร์แรปิด ไอโอวาอยู่หนึ่งปีก่อนที่ครอบครัวของเขาจะย้ายไปที่ทิฟฟิน ไอโอวา ที่ซึ่งเขาเรียนที่โรงเรียนเครียร์คริกอมานนา นอกจากการเป็นนักเรียนแล้ว เขายังเป็นทีมฟุตบอลให้กับโรงเรียนและเล่นในการแข่งขันโรงเรียนอีกด้วย ในเวลาเดียวกัน ชีวิตที่บ้านของเขามีแต่ยังเครียด เขาเผยว่า "ผมไม่ต้องการจะกลับมาบ้านแล้วดูว่าพี่ผมเป็นยังไงแล้วผมก็พยายามที่จะทำตัวให้ยุ่งที่สุด จะได้ไม่รู้สึกอะไรๆมาก" คุชเชอร์บอกว่าในวัยรุ่น เขาเคยคิดว่าฆ่าตัวตาย ตอนอายุสิบสาม เขาพยายามที่จะกระโดดออกจากหน้าต่างของโรงพยาบาลแต่ว่าพ่อเขาห้ามเอาไว้ในวินาทีสุดท้าย ในช่วง ๆ นี้ พ่อแม่ของเขาหย่ากัน
เขาได้เข้าเรียนมหาวิทยาลัยไอโอวา (แต่ไม่ได้สำเร็จการศึกษา) ในสาขาวิศวกรรมเคมีชีวภาพ จากแรงบันดาลใจจากอาการของพี่ชาย